Ağbulaq kəndi (Qərbi Azərbaycan)

Ağbulaq — Qərbi Azərbaycanın Gorus rayonunda yerləşən, hazırda tərk edilmiş kənddir.

 Tarixi 
Ağbulaq kəndi keçmiş Yelizavetpol (Gəncə) quberniyasının Zəngəzur qəzasının tərkibində olmuşdur. Hazırda Ermənistan Respublikasının Gorus rayonu ərazisində yerləşir. Kənd rayon mərkəzindən təxminən 15 km qərbdə, Bazarçayın sağ qolu olan Kəşin çayının sol sahilində yerləşmişdir.

 Etimologiyası 
Oykonim “keyfiyyətli, içməyə yararlı” mənasında işlənən ağ sözü ilə “sərin, soyuq su mənbəyi” mənasını bildirən bulaq coğrafi termini əsasında formalaşmışdır. Kəndin adı ərazidəki eyni adlı bulağın adından götürülmüşdür. Hidrotoponimdir. Quruluşca mürəkkəb toponimdir.

 Əhalisi 
Kəndin azərbaycanlı əhalisi 1918-ci ildə erməni silahlı dəstələrinin hücumları nəticəsində deportasiyaya məruz qalmışdır.

Müxtəlif illərdə əhali sayı:
 1926 — 66 nəfər
 1931 — 88 nəfər
 1939 — 146 nəfər
 1959 — 187 nəfər
 1970 — 335 nəfər

Qeyd olunan dövrlərdə kənd əhalisi yalnız azərbaycanlılardan ibarət olmuşdur.

 İstinadlar